Կրակովի Հանրապետություն

Կրակովի Հանրապետություն, ստեղծվել է 1815 թվականին՝ 1814-1915 թվականների Վիեննայի կոնգրեսի որոշմամբ։ Կրակովի Հանրապետության (մոտ 1 հազար Կմ2 տարածք և 96 հազար բնակիչ) կազմի մեջ, բացի Կրակովից, մտնում էին 3 գյուղաքաղաք և 244 գյուղ։ Կրակովի Հանրապետության անկախությունը երևութական էր, քանի որ «հովանավոր» պետությունների՝ Ռուսաստանի, Ավստրիայի և Պրուսիայի կազմած սահմանադրության (որն ամրապնդում էր կալվածատերերի և խոշոր առևտրականների տիրապետությունը) գործողությունը սահմանափակվում էր «հովանավոր» պետությունների ռեզիդենտների իշխանությամբ։ Կրակովի Հանրապետություն դարձավ լեհ վտարանդի ապստամբների և հայրենասիրական գաղտնի կազմակերպությունների կենտրոն, որը պատրվակ ծառայեց, որպեսզի 1836-1941 թվականներին ավստրիական զորքերը գրավեն Կրակովի Հանրապետությունը։ Կրակովյան ապստամբության ճնշումից հետո Կրակովի Հանրապետությունը վերացվեց, և նրա տարածքը միացվեց Ավստրիային։ 

Պատմական երկրներ
Պատմական սլավոնական երկրներ
1815 թվականին հիմնադրված բնակավայրեր
1815 հիմնադրված պետություններ և տարածքներ